
  
DR.30.9.2013 41  

 
Tuan Lim Lip Eng [Segambut]: Tertangguh.  

[Loceng dibunyikan] 

Tuan Pengerusi [Datuk Ronald Kiandee]: Baik, kuorum sudah mencukupi 26 

orang. Yang Berhormat Langkawi hendak berucap? Yang Berhormat Langkawi, selepas itu 
saya minta Yang Berhormat Menteri menjawab.  

 

2.35 ptg. 

Dato' Ir. Nawawi bin Ahmad [Langkawi]: Tuan Yang di-Pertua, terima kasih 

kerana memberi ruang kepada saya untuk membahaskan B.11 subsidi gas dan minyak. 
Sesungguhnya, subsidi adalah merupakan satu perkara yang baik dan sangat disukai oleh 
rakyat. Akan tetapi, apabila ia terlampau besar ia akan menjadi masalah kepada negara.   

Dahulu pada tahun 2009, saya difahamkan lebih kurang 3% subsidi yang dibiayai 
oleh kerajaan untuk membayar semua subsidi dalam negara. Akan tetapi sebentar tadi 
Menteri telah pun memaklumkan kepada Dewan yang mulia ini bahawa subsidi pada tahun 
2012 mencecah RM44.1 juta atau dalam kata lain ia 15% daripada perbelanjaan negara.   

Nampaknya subsidi negara kita ini terus meningkat dari tahun ke tahun dan saya 
ingin bertanya kepada kerajaan, sampai bilakah proses peningkatan ini akan berhenti dan 
apakah limit yang patut kerajaan sediakan supaya subsidi tidak terus meningkat dan 
akhirnya akan membebankan seluruh negara? Sudah tentu sekiranya subsidi terlalu besar, 
ia bukan sahaja menjadi kebaikan malah ia akan menjadi racun kepada pembangunan 
sesebuah negara. Kalaulah hutang... 

Datuk Bung Moktar bin Radin [Kinabatangan]: Boleh minta penjelasan?   

Dato' Ir. Nawawi bin Ahmad [Langkawi]: Ya, ya.   

Datuk Bung Moktar bin Radin [Kinabatangan]: Terima kasih Tuan Pengerusi. 

Apakah Yang Berhormat berhasrat ataupun bercadang iaitu mungkin menggesa kepada 
kerajaan untuk meneliti subsidi-subsidi dalam negara kita ini dari semasa ke semasa sebab 
kalau subsidi ini meningkat setiap waktu, maka ia tidak baik untuk ekonomi sesebuah 
negara.  

Akan tetapi kalau subsidi pula kita kurangkan, kita berhadapan dengan berbagai-
bagai persepsi dan tuduhan masyarakat. Jadi, apakah Yang Berhormat ada cadangan 
untuk memperbetulkan subsidi ini, tidak begitu melonjak tinggi dan mungkin boleh diterima 
pakai oleh rakyat jelata? Terima kasih.   

Dato' Ir. Nawawi bin Ahmad [Langkawi]: Satu cadangan yang baik daripada 

Yang Berhormat Kinabatangan. Saya bersetuju bahawa kerajaan patut ada mekanisme dan 
formula yang tertentu supaya peningkatan subsidi ini tidak terus meningkat peratusnya. 
Bayangkan dari tahun 2009, 3% kemudian naik peratusnya, sampai 2013 sudah jadi 15%. 
Tidak mungkin kalau kita tidak ada sesuatu yang kita boleh buat maka kemungkinan besar 
pada tahun 2015 ataupun 2020, ia menjadi sampai 25% hingga 30% daripada perbelanjaan 
negara.   

Ini sudah tentu akan mengganggu sistem pentadbiran yang lancar kepada negara. 
Oleh itu, seperti mana Yang Berhormat Kinabatangan katakan tadi, saya penuh yakin dan 
percaya sekiranya kerajaan dapat mencari satu formula yang mana hanya subsidi ini 
diberikan kepada sektor-sektor yang tertentu, itu yang pertama. Keduanya, kepada mereka 
yang tertentu, yang layak untuk menerima subsidi sahaja. Buat masa sekarang, kita 
mempunyai sistem yang begitu terbuka, yang mana semua masyarakat yang kaya, yang 
miskin dan perompak-perompak yang menyeludup juga mendapat subsidi dan keuntungan. 
Jadi, sudah tentulah formula ini tidak bersesuaian dengan negara kita apabila kita menuju 
ke arah negara maju pada tahun 2020.   

Oleh itu, saya di Dewan yang mulia ini ingin mencadangkan sekiranya hutang 
negara kita boleh letakkan satu limit di dalam Dewan ini, oleh Parlimen 55% daripada 



Tuan Lim Lip Eng [Segambut]: Tertangguh. [Loceng dibunyikan] Tuan Pengerusi [Datuk Ronald Kiandee]: Baik, kuorum sudah mencukupi 26 orang. Yang Berhormat Langkawi hendak berucap? Yang Berhormat Langkawi, selepas itu saya minta Yang Berhormat Menteri menjawab. 2.35 ptg. Dato' Ir. Nawawi bin Ahmad [Langkawi]: Tuan Yang di-Pertua, terima kasih kerana memberi ruang kepada saya untuk membahaskan B.11 subsidi gas dan minyak. Sesungguhnya, subsidi adalah merupakan satu perkara yang baik dan sangat disukai oleh rakyat. Akan tetapi, apabila ia terlampau besar ia akan menjadi masalah kepada negara. Dahulu pada tahun 2009, saya difahamkan lebih kurang 3% subsidi yang dibiayai oleh kerajaan untuk membayar semua subsidi dalam negara. Akan tetapi sebentar tadi Menteri telah pun memaklumkan kepada Dewan yang mulia ini bahawa subsidi pada tahun 2012 mencecah RM44.1 juta atau dalam kata lain ia 15% daripada perbelanjaan negara. Nampaknya subsidi negara kita ini terus meningkat dari tahun ke tahun dan saya ingin bertanya kepada kerajaan, sampai bilakah proses peningkatan ini akan berhenti dan apakah limit yang patut kerajaan sediakan supaya subsidi tidak terus meningkat dan akhirnya akan membebankan seluruh negara? Sudah tentu sekiranya subsidi terlalu besar, ia bukan sahaja menjadi kebaikan malah ia akan menjadi racun kepada pembangunan sesebuah negara. Kalaulah hutang... Datuk Bung Moktar bin Radin [Kinabatangan]: Boleh minta penjelasan? Dato' Ir. Nawawi bin Ahmad [Langkawi]: Ya, ya. Datuk Bung Moktar bin Radin [Kinabatangan]: Terima kasih Tuan Pengerusi. Apakah Yang Berhormat berhasrat ataupun bercadang iaitu mungkin menggesa kepada kerajaan untuk meneliti subsidi-subsidi dalam negara kita ini dari semasa ke semasa sebab kalau subsidi ini meningkat setiap waktu, maka ia tidak baik untuk ekonomi sesebuah negara. Akan tetapi kalau subsidi pula kita kurangkan, kita berhadapan dengan berbagai- bagai persepsi dan tuduhan masyarakat. Jadi, apakah Yang Berhormat ada cadangan untuk memperbetulkan subsidi ini, tidak begitu melonjak tinggi dan mungkin boleh diterima pakai oleh rakyat jelata? Terima kasih. Dato' Ir. Nawawi bin Ahmad [Langkawi]: Satu cadangan yang baik daripada Yang Berhormat Kinabatangan. Saya bersetuju bahawa kerajaan patut ada mekanisme dan formula yang tertentu supaya peningkatan subsidi ini tidak terus meningkat peratusnya. Bayangkan dari tahun 2009, 3% kemudian naik peratusnya, sampai 2013 sudah jadi 15%. Tidak mungkin kalau kita tidak ada sesuatu yang kita boleh buat maka kemungkinan besar pada tahun 2015 ataupun 2020, ia menjadi sampai 25% hingga 30% daripada perbelanjaan negara. Ini sudah tentu akan mengganggu sistem pentadbiran yang lancar kepada negara. Oleh itu, seperti mana Yang Berhormat Kinabatangan katakan tadi, saya penuh yakin dan percaya sekiranya kerajaan dapat mencari satu formula yang mana hanya subsidi ini diberikan kepada sektor-sektor yang tertentu, itu yang pertama. Keduanya, kepada mereka yang tertentu, yang layak untuk menerima subsidi sahaja. Buat masa sekarang, kita mempunyai sistem yang begitu terbuka, yang mana semua masyarakat yang kaya, yang miskin dan perompak-perompak yang menyeludup juga mendapat subsidi dan keuntungan. Jadi, sudah tentulah formula ini tidak bersesuaian dengan negara kita apabila kita menuju ke arah negara maju pada tahun 2020. Oleh itu, saya di Dewan yang mulia ini ingin mencadangkan sekiranya hutang negara kita boleh letakkan satu limit di dalam Dewan ini, oleh Parlimen 55% daripada.